Haabneeme rannas tänavakaubanduse alade rentimiseks kirjaliku elektroonilise enampakkumise tingimused

1. **Enampakkumise korraldaja**

Viimsi Vallavalitsus

Nelgi tee 1, Viimsi alevik, Viimsi vald, 74001 Harjumaa

Esindaja: Jüri Lump

Tel 602 8800

E-post info@viimsi.ee

1. **Kasutusse antava vallavara asukoht ja kasutusotstarve:**

2.1. Haabneeme ranna tänavakaubanduse ala nr 1, asukohaga Kaluri tee 26a // Kesk tee 29 // Vahtra tee 13 // Haabneeme ranna-ala (kat. nr. 89001:003:1863),

Ala kasutusse andmise eesmärk: ranna vabaaja tegevust toetava teenuse (näiteks päevitustoolide, varjude ja rätikute rent) pakkumine (toitlustus lubatud).

Elektritoite ja muude kommunikatsioonide võimalus puudub.

Ala pindala: 25 m2

2.2 Haabneeme ranna tänavakaubanduse ala nr 2, asukohaga Kaluri tee 26a // Kesk tee 29 // Vahtra tee 13 // Haabneeme ranna-ala (kat. nr. 89001:003:1863),

Ala kasutusse andmise eesmärk: ranna vabaaja tegevust toetava teenuse (näiteks päevitustoolide, varjude ja rätikute rent) pakkumine (toitlustus keelatud).

Elektritoite ja muude kommunikatsioonide võimalus puudub.

Ala pindala: 16 m2

2.3 Haabneeme ranna tänavakaubanduse ala nr 3, asukohaga Kaluri tee 26a // Kesk tee 29 // Vahtra tee 13 // Haabneeme ranna-ala (kat. nr. 89001:003:1863),

Ala kasutusse andmise eesmärk: hooajaline meelelahutus ja toitlustusteenuse osutamine (näiteks toitlustuseks mõeldud inventari kasutamine)

Elektritoite ja muude kommunikatsioonide võimalus puudub.

Ala pindala: 150 m2

2.4 Haabneeme ranna tänavakaubanduse ala nr 3, asukohaga Kaluri tee 26a // Kesk tee 29 // Vahtra tee 13 // Haabneeme ranna-ala (kat. nr. 89001:003:1863),

Ala kasutusse andmise eesmärk: ranna vabaaja tegevust toetava teenuse pakkumine (inventari ja vahendite rent, näiteks SUP-laua; skimlaua rent). Toitlustus ja veesõidukite v.a veesõidulaudade rentimine keelatud).

Elektritoite ja muude kommunikatsioonide võimalus puudub.

Ala pindala: 60 m2

1. **Tänavakaubanduse platsidele seatavad olulised tingimused**
	1. kasutusse saaja kannab kõik vallavara kasutamisega seotud kulud (kõrvalkulud);
	2. kasutusse saaja on kohustatud tagama heakorra (prügi koristamine, rohttaimede niitmine jmt) lisaks kaubandusalale ka platsi ümbruses – s.o 3 m laiusel alal ümber kaubandusala välipiiri;
	3. kasutusse saaja peab arvestama Viimsi Vallavalitsuse määrustega „Haabneeme ranna kasutamise ja hooldamise kord“ ning „Viimsi vallas avalikult kasutataval maa-alal kaubanduse korraldamise nõuded ja kord“
2. **Vallavara antakse kasutusse tasu eest, millele kehtivad järgnevad tingimused:**
	1. renditasu arvestamise perioodiks on suveperiood, mis jaguneb neljaks rendikuuks (juuni, juuli, august ja september) ja tasu makstakse kuupõhiselt;
	2. tasu alghind kaubandusplatsidele enampakkumisel on 4,00 eur/m2, (ilma käibemaksuta), pakkumus esitatakse kuu maksumuse kohta;
	3. tasu makstakse lepingu sõlmimisel kuupõhiselt rendikuu alguses 7 (seitsme) päeva jooksul Viimsi Vallavalitsuse poolt jooksva kuu kohta e-posti teel esitatud arve alusel.
3. **Pakkujale esitatavad nõuded:**
	1. pakkuja peab pakkumuse esitamise hetkeks olema täitnud kõik Viimsi valla ees võetud kohustused ja tal ei tohi olla võlgnevusi Viimsi valla ees;
	2. pakkuja peab olema täitnud kõik kohustused riiklike ja Viimsi valla kohalike maksude osas (v.a. ajatatud maksuvõlg);
	3. pakkuja peab olema maksevõimeline;
	4. pakkuja vara ei või olla sekvestri alla pandud ja tema suhtes ei või olla algatatud likvideerimismenetlust ega tehtud pankrotiotsust;
	5. pakkuja võib esitada ainult 1 (ühe) pakkumuse.
	6. kui pakkuja loobub pakkumisest peale pakkumuste esitamise tähtaega 25.04.2025 kell 9.00 tuleb Pakkujal kompenseerida pakkumiste vahe.
	7. lepingu ennetähtaegselt lõpetamisel tuleb Pakkujal tasuda kogu perioodi järelejäänud maksumus täies ulatuses.
4. **Pakkumise kooseisus esitada:**
	1. pakkumus vastavalt Viimsi Vallavalitsuse 08.04.2025 korralduse nr 165 lisas (Lisa 3) kinnitatud vormil, vajadusel lisada kaasa volikiri (juhul, kui pakkumuse allkirjastanud isiku esindusõigus ei tulene seadusest).
5. **Pakkumuse esitamine ja vormistamine:**
	1. elektrooniline pakkumus saata Viimsi Vallavalitsuse, e-postile info@viimsi.ee
	2. elektroonilise pakkumuste esitamise tähtaeg on 25.04.2025. kell 9.00;
	3. elektrooniline pakkumus peab olema digitaalselt allkirjastatud;
	4. pakkumused avatakse 25.04.2025 kell 10.00. Pakkumuste avamine on avalik (pakkujatel on võimalik osaleda eelregistreerimisel kohapeal. Kõikidele pakkujatele saadetakse protokoll pakkumuste avamise ja kvalifitseerimise kohta. Edukaks tunnistatud pakkumuse kinnitab vallavalitsus oma korraldusega.
	5. parima pakkumuse väljaselgitamisel lähtutakse ühe rendikuu eest pakutava kõrgeima tasu suurusest (ilma käibemaksuta). Mitme võrdse kõrgeima pakkumuse korral selgitatakse võitja liisuheitmise teel.
	6. pakkumise võitja peab vallavara kasutusse saamiseks sõlmima Viimsi Vallavalitsusega lepingu (lepingu vorm ja tingimused on kinnitatud Viimsi Vallavalitsuse 02.03.2012. a määrusega nr 7 „Viimsi vallale kuuluva rajatise või selle osa kaubandustegevuseks kasutusse andmise lepingu vormi, tingimuste ja lepingu vormi kasutamise juhendi kehtestamine“).
	7. kui kõrgeima pakkumuse teinud isik ei ole 2 (kahe) nädala jooksul pärast enampakkumise tulemuse kinnitamise otsuse teatavakstegemist sõlminud lepingut, on vallavalitsusel õigus tunnistada enampakkumine antud müügiplatsi osas nurjunuks või kui on olemas alternatiivne pakkumus antud müügiplatsile, siis tunnistada edukaks paremuselt järgmine pakkumus.
	8. kõik pakkumused registreeritakse avalikus dokumendiregistris. Juhul, kui pakkumine sisaldab ärisaladust või muud avalikustamisele mittekuuluvat teavet, siis tuleb pakkumuses selgelt ja konkreetselt ära näidata, milline teave ja mis põhjustel on konfidentsiaalne. Pakkuja ei või ärisaladusena märkida pakkumuse maksumust (RHS § 461)
	9. pakkumused, mis laekub pärast enampakkumiste esitamise tähtaega, ei registreerita ning see tagastatakse pakkujale.